สังคมข่าวหุ้นเล็กเซียวหงส์

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 26 พฤษภาคม พ.ศ. 2558 ดัชนีหุ้นไทยปิดที่ระดับ 1,508.16 จุด ลดลง 15.70 จุด มูลค่าซื้อขาย 27,732 ล้านบาท แนวโน้มวันนี้แนวรับ 1,480-1,500 จุด แนวต้าน 1,515-1,520 จุด
26 พ.ค. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 26 พฤษภาคม พ.ศ. 2558 ดัชนีหุ้นไทยปิดที่ระดับ 1,508.16 จุด ลดลง 15.70 จุด มูลค่าซื้อขาย 27,732 ล้านบาท แนวโน้มวันนี้แนวรับ 1,480-1,500 จุด แนวต้าน 1,515-1,520 จุด
****หุ้นPLANB อยู่ๆ วิ่งสวนตลาดซะอย่างงั้น…!? ดูจากพื้นฐานไม่เห็นมีอะไรเปลี่ยนแปลงอย่างมีนัยสำคัญอะไร หากดูตามสภาพหุ้นตัววิ่งได้ไม่เกิน 3 วัน ปัญหาอยู่ที่ว่า “เข้าตอนนี้ทันไหม” บอกได้เลยว่า “ทันแต่เสี่ยง” แต่ถ้าให้ดีรอย่อตัวค่อยซื้อดีกว่า..ปลอดภัย
****ความร่ำรวยของกสทช.จากค่าประมูลทีวีดิจิตอลงวด 2 รวมเป็นเงินกว่า 8,400 ล้านบาท เสมือนยืนอยู่ “ปากหลุมศพผู้ประกอบการทีวีดิจิตอล” เพราะที่ผ่านมา ปฏิเสธไม่ได้ “กสทช.” เป็นตัวปัญหาซะเอง ในการเปลี่ยนผ่านจาก “ทีวีอนาล็อก” สู่ “ทีวีดิจิตอล” ทั้งเรื่องการ “โปรโมต-การแจกคูปองดิจิตอล” และที่สำคัญเรื่องการจัดเรียงช่องที่ทุกวันนี้ชาวบ้านยังสับสนกันอยู่เลย..เอาเถอะต่อจากช่อง “ทีวีไทย” ใครจะเป็นรายต่อไป
****หุ้น IFEC ราคาโรยตัวมามากพอสมควรแล้ว น่าจะเป็นช่วงทยอยสะสมได้ซะที ว่ากันว่ากำไรปีนี้ทะลุ 376 ล้านบาท แต่หากดู P/E ระดับ 204 เท่า ถือว่าสูงจริงๆ จึงเหมาะกับการซื้ออนาคตจริงๆ
****หุ้น AJP หรือ “หุ้นอาจารย์เพชร” แผงฤทธิ์อีกแล้ว คราวนี้กระชากแรงกว่า 5% มีพลายกระซิบมาว่า จุดนัดพบอยู่แถวๆ 17 บาท แต่ต้องขึ้นอยู่กับสมาชิกในก๊วนจะทนรอได้หรือไม่..เท่านั้นเอง
****หุ้น CKP เพิ่มทุนสำเร็จได้เงินกว่า 5,000 ล้านบาท แต่งานนี้ “อัฐยายซื้อขนมตา” เพราะเงินที่ได้เอาไปซื้อหุ้น “โรงไฟฟ้าไซยะบุรี” ประมาณ 30% จากบริษัทแม่คือCK ที่เพิ่งใส่เงินเพิ่มทุนชนิดเงินไม่ทันเย็น นับว่า CK ใช้วิศวกรรมทางการเงินได้อย่างมีประสิทธิภาพจริงๆ
****ว่ากันว่า “นิรุฒ มณีพันธ์” ที่ปรึกษากรรมการผู้อำนวยการใหญ่ THAI หลังมีกระแสว่าทำงานเข้าตาและจะได้กลับไปรับตำแหน่งสำคัญใน “การบินไทย” อีกครั้ง ถูกวิชามารในองค์กรใส่ร้ายป้ายสีสารพัด หวังสกัด คนดี คนเก่ง ไม่ให้กลับไปทำหน้า ที่สำคัญเพื่อชาติ เอาเถอะครับคนดี “ตกน้ำไม่ไหลตกไฟไม่ไหม้” เชื่อเถอะครับ
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆกับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลกเพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight” โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 
 